Laurie Island

Laurie Island er den nest største øya i øygruppen Sør-Orknøyene i Sørishavet med et flateinnhold på 50 km². Høyeste punkt ligger 940 moh.

Scotia-ekspedisjonen under ledelse av William Speirs Bruce overvintret på Laurie Island i 1903. De etablerte en meteorologisk stasjon i Scotia Bay og overleverte denne til argentinske meteorologer da de forlot øygruppen i 1904. Stasjonen Orcadas er fremdeles i drift (2007) og er dermed den eldste forskningsstasjonen i kontinuerlig drift i Antarktis. Stasjonen har en bemanning på om lag 14 personer om vinteren og 45 om sommeren.Antarctic Facilities   . COMNAP

Området rundt Scotia Bay er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten. Kulturminnene består av Omond House, en steinhytte bygget av Scotia-ekspedisjonen i 1903, den argentinske meteorologistasjonen med et magnetisk observatorium, bygget i 1905 og kjent som Moneta House, og en gravplass med tolv graver, den eldste fra 1903.

 Referanser 

 Eksterne lenker 


Kategori:Øyer i Sør-Orknøyene
Kategori:Verneområder i Antarktis
Kategori:Artikler i Antarktis-prosjektet